als_Latn dik_Latn sag_Latn
Ministri Bejta me këtë rast ka shprehur dëshirë që këtë ligj Sllovenija ta ndajë me Maqedoninë, pasi ai të finalizohet.
Ministri i Vetëqeverisjes Lokale të Republikës së Maqedonisë, Nevzat Bejta sot në Shkup u takua me ministrin e Drejtësisë dhe Administratës Publike të Republikës së Sllovenisë, Senko Pliçaniç dhe ambasadorin e Republikës së Sllovenisë në vend, Branko Rakovec, me ç'rast u shkëmbyen përvoja për zhvillimin e pushtetit lokal, për të cilin Republika e Sllovenisë është duke përpiluar ligj të ri për bashkimin e shërbimeve publike në komunat, si përgjigje e krizës ekonomike.
Ministri Bejta me këtë rast ka shprehur dëshirë që këtë ligj Sllovenija ta ndajë me Maqedoninë, pasi ai të finalizohet.
Përvoja e mënyrës së menaxhimit të kompetencave në arsim dhe shëndetësi në Slloveni, janë pika për të cilat u bisedua dhe prej të cilave Maqedonia mund të ketë dobi. Gjithashtu, të dy ministrat shkëmbyen informata për zhvillimin rajonal, për të cilin Republika e Sllovenisë ndan mjete të mëdha.
Republika e Maqedonisë dhe Republika e Sllovenisë kanë nënshkruar Memorandum për bashkunim në vitin 2009, nëpërmjet të cilit janë realizuar një numër i madh aktivitetesh në fushën e decentralizimit, zhvillimit rajonal dhe programet ndërkufitare nga BE. Zbatimi i këtij Memorandumi vazhdon me aktivitete dhe shkëmbim të përvojave.
Ministri Pliçanin gjatë takimit e ftoi ministrin Bejta për vizitë në Slloveni deri në fund të vitit 2012, ku do të mund drejtpërsëdrejti të shihen praktikat e mira të pushtetit lokal dhe zhvillimit rajonal në Slloveni, prej të cilëve Maqedonia mund të ketë dobi të madhe.
als_Latn als_Latn als_Latn als_Latn als_Latn als_Latn